Príloha č. 6 súťažných podkladov

|  |
| --- |
| **PODMIENKY ÚČASTI**  **Aplikačná podpora a rozvoj Rozpočtového informačného systému (RIS)** |

**PODMIENKY ÚČASTI** **NA PREUKÁZANIE OSOBNÉHO POSTAVENIA A TECHNICKEJ ALEBO ODBORNEJ SPÔSOBILOSTI**

**Doklady preukazujúce splnenie podmienok účasti podľa § 32 a § 34 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon")**

Hodnotenie splnenia podmienok účasti bude založené na preskúmaní splnenia podmienok účasti týkajúcich sa:

1. osobného postavenia záujemcov podľa § 32 zákona,
2. technickej spôsobilosti alebo odbornej spôsobilosti záujemcov podľa § 34 ods. 1 písm. a) a písm. g) zákona.
3. **Osobné postavenie podľa § 32 zákona**

Verejného obstarávania sa môže zúčastniť záujemca, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona.

**Záujemca musí spĺňať nasledovné podmienky účasti týkajúce sa osobného postavenia:**

* 1. **Podľa § 32 ods. 1 písm. a) zákona**, že nebol on (záujemca), ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.

Podmienku účasti uvedenú v § 32 ods. 1 písm. a) zákona preukáže záujemca v súlade **s § 32 ods. 2   
písm. a) zákona doloženým výpisom z registra trestov nie starším ako tri mesiace**.

Hospodársky subjekt - fyzická osoba predloží výpis z registra trestov nie starší ako tri mesiace alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydané živnostenské oprávnenie alebo iné než živnostenské oprávnenie podľa osobitných predpisov.

Hospodársky subjekt - právnická osoba predloží výpisy z registra trestov nie staršie ako tri mesiace alebo rovnocenné doklady vydané príslušným súdom alebo správnym orgánom v krajine svojho sídla, a to za hospodársky subjekt (len v prípade, že v krajine sídla záujemcu takýto doklad je vydávaný) ako aj za osobu, ktorá je štatutárnym orgánom alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami hospodárskeho subjektu.

**V súlade s § 32 ods. 7 a 8 zákona** vyššie uvedenú podmienku podľa § 32 ods. 1 písm. a) zákona musí spĺňať aj iná osoba, ako je uvedená v článku 32 ods. 1 písm. a) zákona, a to osoba, ktorá má rozhodujúci vplyv na činnosť záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba:

1. vlastní väčšinu akcií alebo väčšinový obchodný podiel u uchádzača alebo záujemcu,
2. má väčšinu hlasovacích práv u uchádzača alebo záujemcu,
3. má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo
4. má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.

Podmienku účasti uvedenú v § 32 ods. 1 písm. a) zákona u iných osôb definovaných v § 32 ods. 7 zákona v spojitosti s § 32 ods. 8 zákona preukáže uchádzač alebo záujemca predložením **čestného vyhlásenia** (Príloha č. 3B týchto súťažných podkladov) alebo **vyhlásenia podľa § 32 ods. 5 zákona**, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia. V čestnom vyhlásení alebo vo vyhlásení podľa § 32 ods. 5 zákona uchádzač alebo záujemca uvedie zoznam iných osôb definovaných v § 32 ods. 7 zákona v spojitosti s § 32 ods. 8 zákona, ktoré musia tiež spĺňať podmienku účasti podľa § 32 ods. 1 písm. a) zákona.

* 1. **Podľa § 32 ods. 1 písm. b)** **zákona**, že nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu.

Uvedenú podmienku účasti preukáže záujemca v súlade s **§ 32 ods. 2 písm. b) zákona doloženým potvrdením zdravotnej poisťovne a Sociálnej poisťovne nie starším ako tri mesiace**.

(V prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach, a to bez ohľadu na to, kedy nedoplatok vznikol).

* 1. **Podľa § 32 ods. 1 písm. c)** **zákona**, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu.

Uvedenú podmienku účasti preukáže záujemca v súlade s **§ 32 ods. 2 písm. c) zákona doloženým potvrdením miestne príslušného daňového úradu a miestne príslušného colného úradu nie starším ako tri mesiace.**

(V prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach, a to bez ohľadu na to, kedy nedoplatok vznikol).

* 1. **Podľa § 32 ods. 1 písm. d)** **zákona**, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.

Uvedenú podmienku účasti preukáže záujemca v súlade s **§ 32 ods. 2 písm. d) zákona doloženým potvrdením príslušného súdu nie starším ako tri mesiace**.

* 1. **Podľa § 32 ods. 1 písm. e)** **zákona**, že je oprávnený dodávať tovar, uskutočňovať stavebné práce alebo poskytovať službu.

Uvedenú podmienku účasti preukáže záujemca v súlade s **§ 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.**

* 1. **Podľa § 32 ods. 1 písm. f)** **zákona**, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

Uvedenú podmienku účasti preukáže záujemca v súlade s **§ 32 ods. 2 písm. f) zákona doloženým čestným vyhlásením.**

**Doklady, ktoré sa nepredkladajú:**

Záujemca so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

- výpis z registra trestov záujemcu, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1   
písm. c) a ods. 2 písm. c) zákona,

- potvrdenia príslušného súdu vzťahujúce sa na konkurz, reštrukturalizáciu a likvidáciu podľa § 32 ods. 1   
písm. d) a ods. 2 písm. d) zákona,

- výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

**Upozornenie:**

Záujemca so sídlom/miestom podnikania v Slovenskej republike, ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky údaje potrebné na vyžiadanie výpisu z registra trestov v zmysle § 10 ods. 4   
zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov.

Verejný obstarávateľ uvádza, že nevie použiť údaje z informačných systémov verejnej správy na získanie výpisu z registra trestov, ak je záujemcom právnická osoba, ktorej štatutárny orgán, člen štatutárneho orgánu, člen dozorného orgánu alebo prokurista nie je občanom Slovenskej republiky. Ak má osoba štátne občianstvo iné ako slovenské, je potrebné, aby záujemca predložil výpis z registra trestov z krajiny pôvodu, resp. z krajiny obvyklého pobytu vrátane úradného prekladu tohto výpisu z registra trestov, resp. postupoval podľa § 32 ods. 4 alebo 5 zákona, § 39, prípadne § 152 ods. 3 zákona. Verejný obstarávateľ nevie použiť údaje z informačných systémov verejnej správy na overenie splnenia podmienky účasti podľa § 32 ods. 1 písm. a) zákona týkajúceho sa samotného záujemcu (t. j. že záujemca ako právnická osoba nebol odsúdený za niektorý z trestných činov vymenovaných v § 32 ods. 1 zákona), ak má záujemca sídlo mimo územia Slovenskej republiky.

Ak má záujemca sídlo alebo miesto podnikania mimo územia Slovenskej republiky, nevie verejný obstarávateľ použiť údaje z informačných systémov verejnej správy ani na získanie dokladov podľa § 32 ods. 2 písm. b), c), d) a e) zákona.

**Ďalšie informácie k preukázaniu splnenia podmienok účasti ohľadne osobného postavenia:**

Preukazovanie podmienok účasti ohľadne osobného postavenia **podľa § 32 ods. 1 písm. a) až f) a ods. 2, 4 a 5** zákona je voči verejnému obstarávateľovi účinné aj spôsobom podľa § 152 ods. 1 zákona – teda prostredníctvom preukázania zápisu do zoznamu hospodárskych subjektov vedenom Úradom pre verejné obstarávanie. V súlade   
s § 152 ods. 4 zákona zápis do zoznamu hospodárskych subjektov je účinný voči verejnému obstarávateľovi a údaje v ňom uvedené nie je potrebné v postupoch verejného obstarávania overovať. Verejný obstarávateľ pri vyhodnocovaní splnenia podmienok účasti osobného postavenia overí zapísanie hospodárskeho subjektu v zozname hospodárskych subjektov, ak záujemca nepredložil doklady podľa § 32 ods. 2, 4 a 5 zákona alebo iný rovnocenný zápis alebo potvrdenie o zápise podľa § 152 ods. 3 zákona. V súlade s § 152 ods. 5 zákona je verejný obstarávateľ bez ohľadu na ustanovenie § 152 ods. 4 zákona oprávnený od záujemcu dodatočne vyžiadať doklad podľa § 32 ods. 2 písm. b) a c) zákona.

Záujemca zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona. To neplatí pre preukázanie splnenia podmienky účasti podľa § 32 ods. 1 písm. a) zákona za inú osobu definovanú v § 32 ods. 7 v spojitosti s § 32 ods. 8 zákona. Splnenie uvedenej podmienky účasti u tejto inej osoby preukazuje záujemca verejnému obstarávateľovi predložením čestného vyhlásenia (Príloha č. 3B týchto súťažných podkladov) alebo predložením vyhlásenia v súlade § 32 ods. 5 zákona.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona alebo potvrdenie o zápise vydané príslušným orgánom iného členského štátu, ktorým záujemca preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený záujemcom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny **osobitne**. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Ak záujemca nespĺňa podmienky účasti osobného postavenia podľa § 32 ods. 1 písm. a) zákona alebo sa na neho vzťahuje dôvod na vylúčenie podľa § 40 ods. 6 písm. c) až g) a odsekov 7 a 8 zákona, je oprávnený verejnému obstarávateľovi preukázať, že prijal dostatočné opatrenia na vykonanie nápravy; v takom prípade je povinný objasniť dotknuté skutočnosti a okolnosti, a to aktívnou spoluprácou s verejným obstarávateľom. Opatreniami na vykonanie nápravy musí záujemca preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, aby sa zabránilo budúcim pochybeniam, priestupkom, iným správnym deliktom alebo trestným činom. Ak skutočnosti zakladajúce nesplnenie podmienky účasti alebo dôvodu na vylúčenie podľa prvej vety nastali pred uplynutím lehoty na predkladanie ponúk, záujemca v ponuke uvedie opatrenia na vykonanie nápravy.

Ak záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 zákona alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu. Ak právo štátu záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu záujemcu.

V prípade, že sú doklady, ktorými záujemca preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, môže záujemca vložiť do systému Josephine tento digitálny doklad (vrátane jeho úradného prekladu). Ustanovenia zákona týkajúce sa preukazovania splnenia podmienok účasti - osobného postavenia prostredníctvom zápisu do zoznamu hospodárskych subjektov týmto nie sú dotknuté.

1. **Technická spôsobilosť alebo odborná spôsobilosť podľa § 34 zákona**

**Doklady, prostredníctvom ktorých záujemca preukazuje splnenie podmienok účasti vo verejnom obstarávaní týkajúcich sa technickej spôsobilosti alebo odbornej spôsobilosti podľa § 34 ods. 1 písm. a) a písm. g) zákona:**

2.1Vyžaduje sa predloženie dokladov podľa **§ 34 ods. 1 písm. a) zákona** - **zoznam poskytnutých služieb** za predchádzajúcich **päť** rokov od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona.

**Referenciou je elektronický dokument, obsahujúci potvrdenie o poskytnutí služby, ktorý obsahuje náležitosti podľa § 12 ods. 2 zákona**.

Minimálna požadovaná úroveň štandardov:

Verejný obstarávateľ požaduje od záujemcov preukázať zoznamom poskytnutých služieb za predchádzajúcich **päť** rokov od vyhlásenia verejného obstarávania poskytnutie služieb rovnakého alebo podobného charakteru, ako je predmet zákazky (za službu rovnakého alebo podobného charakteru, ako je predmet zákazky, sa považuje zákazka (zmluva) na poskytovanie služieb v oblasti vývoja a implementácie informačných systémov a/alebo v oblasti podpory, údržby a/alebo rozvoja informačných systémov) v kumulatívnej (súhrnnej) hodnote min. 20 000 000,00 eur bez DPH, pričom záujemca týmto zoznamom zároveň preukáže splnenie nasledujúcich podmienok:

1. minimálne 1 (jeden) projekt podpory, údržby a/alebo rozvoja informačného systému v minimálnej hodnote 10 000 000,00 eur bez DPH (taktiež spadajúci do obdobia predchádzajúcich päť rokov od vyhlásenia verejného obstarávania).
2. minimálne 1 (jeden) projekt podpory, údržby a/alebo rozvoja informačného systému v oblasti podpory rozpočtovacích procesov verejnej správy so zameraním na všetky nižšie uvedené agendy, v trvaní minimálne tri roky:
   * procesy zostavovania rozpočtu vo verejnej správe v celom jeho životnom cykle[[1]](#footnote-1) vrátane podpory systému v príprave podkladov pre rokovania na úrovni zodpovedných orgánov v pozícii ekvivalentnej ministerstvu financií a orgánov schvaľujúcich záväzné ukazovatele rozpočtu,
   * procesy úprav rozpočtu v priebehu bežného rozpočtového roku - zmeny rozpočtu vo verejnej správe prostredníctvom rozpočtových opatrení z úrovne zodpovedného orgánu v pozícii ekvivalentnej ministerstvu financií a úpravy rozpočtu v kompetencii nižších organizačných zložiek verejnej správy.
3. minimálne 1 (jeden) projekt v trvaní minimálne dva roky na podporu, údržbu alebo rozvoj informačného systému so zameraním na evidenciu výsledkov auditov alebo kontrol.

d) minimálne 1 (jeden) projekt podpory, údržby a/alebo rozvoja informačného systému s počtom minimálne 10 000 aktívnych používateľov.

e) minimálne 1 (jeden) projekt podpory, údržby a/alebo rozvoja informačného systému, ktorý je integrovaný na minimálne 5 ďalších informačných systémov.

Zo zoznamu poskytnutých služieb predloženého záujemcom, súčasťou ktorého budú aj referencie alebo ekvivalentné doklady, ak odberateľom bol verejný obstarávateľ alebo obstarávateľ, musia vyplývať vyššie uvedené požiadavky, a to tak po formálnej, ako aj obsahovej stránke. Záujemca môže splniť všetky horeuvedené podmienky účasti aj jedným plnením (referenciou), ak takou disponuje.

* 1. Vyžaduje sa predloženie dokladov podľa **§ 34 ods. 1 písm. g)** zákona - údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov (ďalej spolu aj „expertov/špecialistov“).

Verejný obstarávateľ požaduje, aby záujemca preukázal, že na plnenie Zmluvy má k dispozícii expertov/špecialistov, ktorí garantujú jeho odbornú spôsobilosť. Verejný obstarávateľ požaduje od záujemcu preukázať údaje o vzdelaní a o odbornej praxi alebo odbornej kvalifikácii expertov/špecialistov, a to predložením **profesijných životopisov** (napr. vo formáte Europass) **a** **dokladmi v zmysle požiadaviek na jednotlivých expertov/špecialistov uvedených nižšie**. Každý záujemcom predložený profesijný životopis, ktorým záujemca preukazuje údaje o vzdelaní a o odbornej praxi expertov, musí obsahovať minimálne nasledovné informácie:

* svoje meno a priezvisko, najvyššie dosiahnuté vzdelanie, názov a sídlo školy,
* doterajší zamestnávatelia/objednávatelia vrátane ich IČO,
* aktuálny zamestnávateľ – IČO, druh pracovného pomeru,
* špecializácia, súčasná pozícia k lehote na predkladanie ponúk u aktuálneho zamestnávateľa, odborná prax (ak je relevantné), a to opisom/zoznamom odbornej praxe vrátane mesiacov a rokov pôsobenia na danej pozícií,
* stručný opis pracovnej náplne na danej pozícií vo vzťahu k predmetu zákazky, miesto, mesiac a rok plnenia/zamestnania,
* zoznam riadne získaných platných certifikátov,
* ostatné relevantné informácie vo vzťahu k odbornému vzdelaniu, zručnostiam a praxi,
* vlastnoručný podpis osoby (experta/špecialistu).

**Minimálna požadovaná úroveň štandardov:**

Záujemca vyššie uvedeným spôsobom preukáže splnenie nasledovných minimálnych požiadaviek na kľúčových expertov č. 1 až 10, a to prostredníctvom 10 osôb. Záujemca môže použiť jednu fyzickú osobu na preukázanie splnenia nižšie uvedených podmienok účasti na pozíciu maximálne jedného kľúčového experta, t. z. nemôže plniť jednou fyzickou osobou dve a viac pozícií. Osoba, ktorá je záujemcom navrhnutá na pozíciu príslušného kľúčového experta, musí spĺňať kumulatívne všetky požiadavky stanovené pre príslušného kľúčového experta:

**Kľúčový expert č. 1 - Hlavný projektový manažér**

* minimálne 1 osoba zodpovedná za koordináciu a riadenie projektu:

1. minimálne 5-ročná odborná prax v oblasti projektového riadenia IT projektov - splnenie uvedenej požiadavky musí jednoznačne vyplývať z údajov uvedených v životopise experta,
2. minimálne 2 (dve) profesionálne praktické skúsenosti s riadením projektov v pozícii projektového manažéra v oblasti implementácie informačných systémov, ktoré boli riadené metodikami IPMA alebo PRINCE2 alebo ekvivalentnou metodikou, z toho aspoň 1 projekt bol v trvaní min. 12 mesiacov - splnenie uvedenej požiadavky musí jednoznačne vyplývať z údajov uvedených v životopise experta,
3. platný certifikát PRINCE 2 minimálne úrovne Practitioner alebo ekvivalent daného certifikátu od inej akreditovanej autority (napríklad IPMA minimálne úrovne B, PMI úrovne PMP) - túto podmienku účasti záujemca preukáže prostredníctvom kópie platného certifikátu.

**Kľúčový expert č. 2 - Hlavný IT architekt**

* minimálne 1 osoba zodpovedná za návrh architektúry riešenia informačných technológií:

1. minimálne 5-ročná odborná prax v oblasti návrhu informačných systémov - splnenie uvedenej požiadavky musí jednoznačne vyplývať z údajov uvedených v životopise experta,
2. minimálne 2 (dve) profesionálne praktické skúsenosti na projektoch v pozícii IT architekt, pričom každá profesionálna praktická skúsenosť bola v trvaní minimálne 6 mesiacov a zároveň v každom z týchto projektov bol obsahom riešenia:

* informačný systém s využitím JAVA frameworkov,
* minimálne 2 integrácie na externé informačné systémy.

Splnenie uvedenej požiadavky musí jednoznačne vyplývať z údajov uvedených v životopise experta.

1. platný certifikát pre oblasť návrhu architektúry s minimálnou úrovňou TOGAF 9 Certified alebo ekvivalent daného certifikátu vydaný medzinárodne uznávanou akreditovanou certifikačnou autoritou - túto podmienku účasti záujemca preukáže prostredníctvom kópie platného certifikátu.

**Kľúčový expert Kľúčový expert č. 3 a č. 4 - Hlavný SW analytik**

* minimálne 2 osoby zodpovedné za výkon analýzy funkčných požiadaviek verejného obstarávateľa a dokumentácie z pohľadu procesov, metodiky, technických možností a inej dokumentácie:

1. minimálne 5-ročná odborná prax v oblasti návrhu a analýzy informačných systémov - splnenie uvedenej požiadavky musí jednoznačne vyplývať z údajov uvedených v životopise experta,
2. minimálne 2 (dve) profesionálne praktické skúsenosti s analýzou informačných systémov, pričom aspoň jedna z týchto skúseností bola s analýzou a/alebo nastavovaním procesov v oblasti podpory rozpočtovacích procesov verejnej správy so zameraním na všetky nižšie uvedené agendy:

* procesy zostavovania rozpočtu verejnej správy v celom jeho životnom cykle vrátane podpory systému v príprave podkladov pre rokovania na úrovni zodpovedných orgánov v pozícii ekvivalentnej ministerstvu financií a orgánov schvaľujúcich záväzné ukazovatele rozpočtu,
* procesy úprav rozpočtu v priebehu bežného rozpočtového roku - zmeny rozpočtu verejnej správy prostredníctvom rozpočtových opatrení z úrovne zodpovedného orgánu v pozícii ekvivalentnej ministerstvu financií a úpravy rozpočtu v kompetencii nižších organizačných zložiek verejnej správy,
* podpora cieľovo orientovaného rozpočtovania - riadenie verejných financií na základe stanovených cieľov a monitorovanie efektívnosti čerpania prostredníctvom definovaných merateľných ukazovateľov.

Splnenie uvedenej požiadavky musí jednoznačne vyplývať z údajov uvedených v životopise experta.

1. platný certifikát s minimálnou úrovňou OCUP 2 Intermediate alebo ekvivalentný certifikát - túto podmienku účasti záujemca preukáže prostredníctvom kópie platného certifikátu.

**Kľúčový expert č. 5 - Hlavný SW vývojár/programátor**

* minimálne 1 osoba zodpovedná za transformáciu návrhu v oblasti vývoja počítačového programu:

1. minimálne 5-ročná odborná prax v oblasti programovania informačných systémov - splnenie uvedenej požiadavky musí jednoznačne vyplývať z údajov uvedených v životopise experta,
2. minimálne 2 (dve) profesionálne praktické skúsenosti na pozícii vývojára v oblasti programovania informačného systému JAVA riešení/aplikácií s využitím minimálne dvoch z nižšie uvedených technológií v rámci každej profesionálnej praktickej skúsenosti:

* Java,
* Angular,
* RabbitMQ,
* Oracle,
* SpringBoot,
* MVC Framework,
* Wicket,
* Hibernate,
* Consul.

Jedna profesionálna praktická skúsenosť sa preukazuje jednou samostatnou zmluvou/zákazkou/čiastkovým projektom. Splnenie uvedenej požiadavky musí jednoznačne vyplývať z údajov uvedených v životopise experta,

1. minimálne 2 (dve) profesionálne praktické skúsenosti v pozícii hlavného vývojára/programátora, ktorý riadil tím vývojárov/programátorov minimálne v počte 5 členov v oblasti programovania informačného systému JAVA riešení/aplikácií. Jedna profesionálna praktická skúsenosť sa preukazuje jednou samostatnou zmluvou/zákazkou/čiastkovým projektom - splnenie uvedenej požiadavky musí jednoznačne vyplývať z údajov uvedených v životopise experta,
2. platný certifikát v oblasti vývoja a programovania informačných systémov minimálne k jednému z vyššie uvedených technológií alebo ekvivalent predmetného certifikátu - túto podmienku účasti záujemca preukáže prostredníctvom kópie platného certifikátu.

**Kľúčový expert č. 6 - Expert pre oblasť bezpečnosti**

* minimálne 1 osoba zodpovedná za oblasť kyberbezpečnosti a IT bezpečnosti:

1. minimálne 5-ročná odborná prax v oblasti bezpečnosti informačných systémov - splnenie uvedenej požiadavky musí jednoznačne vyplývať z údajov uvedených v životopise experta,
2. minimálne 2 (dve) profesionálne praktické skúsenosti s implementáciou bezpečnosti aplikačnej infraštruktúry informačných systémov - splnenie uvedenej požiadavky musí jednoznačne vyplývať z údajov uvedených v životopise experta,
3. platný certifikát v oblasti bezpečnosti informačných systémov CISSP (Certified Information System Security Professional) alebo CISM (Certified Information Security Manager) alebo ekvivalentný certifikát - túto podmienku účasti záujemca preukáže prostredníctvom kópie platného certifikátu.

**Kľúčový expert č. 7 - Expert pre oblasť riadenia IT procesov**

* minimálne 1 osoba zodpovedná za návrh, riadenie a implementáciu IT procesov prevádzky informačného systému:

1. minimálne 5-ročná odborná prax v oblasti riadenia IT procesov - plnenie uvedenej požiadavky musí jednoznačne vyplývať z údajov uvedených v životopise experta,
2. minimálne 2 (dve) profesionálne praktické skúsenosti v oblasti riadenia IT procesov pri podpore prevádzky informačných systémov - splnenie uvedenej požiadavky musí jednoznačne vyplývať z údajov uvedených v životopise experta,
3. platný certifikát/doklad o vykonaní skúšky v oblasti riadenia a správy služieb informačných a komunikačných technológií ITIL na úrovni ITIL4 Managing Professional alebo ekvivalentný certifikát (napr. ITIL V3 expert)/doklad - túto podmienku účasti záujemca preukáže prostredníctvom kópie platného certifikátu/dokladu.

**Kľúčový expert č. 8 Hlavný test manažér**

* minimálne 1 osoba zodpovedná za riadenie testov informačných systémov:

1. minimálne 5-ročná odborná prax v oblasti testovania informačných systémov - splnenie uvedenej požiadavky musí jednoznačne vyplývať z údajov uvedených v životopise experta,
2. minimálne 2 profesionálne praktické skúsenosti s testovaním informačných systémov v pozícii hlavného testera - splnenie uvedenej požiadavky musí jednoznačne vyplývať z údajov uvedených v životopise experta,
3. platný certifikát ISTQB CTFL Foundation alebo ekvivalentný certifikát - túto podmienku účasti záujemca preukáže prostredníctvom kópie platného certifikátu.

**Kľúčový expert č. 9 Databázový špecialista**

* minimálne 1 osoba zodpovedná za monitoring, servisné zásahy a zaistenie konzistencie relačných databáz:

1. minimálne 5-ročná odborná prax v oblasti relačných databáz - splnenie uvedenej požiadavky musí jednoznačne vyplývať z údajov uvedených v životopise experta,
2. minimálne 2 profesionálne praktické skúsenosti s monitoringom, servisnými zásahmi a zaistením konzistencie relačných databáz v pozícii databázového špecialistu - splnenie uvedenej požiadavky musí jednoznačne vyplývať z údajov uvedených v životopise experta,
3. platný certifikát/doklad o vykonaní skúšky v oblasti administrácie databáz (napríklad Oracle Database 12c Administrator Certified Professional alebo ekvivalentný certifikát) - túto podmienku účasti záujemca preukáže prostredníctvom kópie platného certifikátu/ dokladu.

**Kľúčový expert č. 10 Biznis konzultant pre oblasť verejných financií a rozpočtu**

* minimálne 1 osoba zodpovedná za analýzu a návrh procesov riadenia verejných financií a rozpočtovacích procesov verejnej správy:

1. minimálne 5-ročná odborná prax v oblasti procesov riadenia verejných financií a rozpočtovacích procesov verejnej správy - splnenie uvedenej požiadavky musí jednoznačne vyplývať z údajov uvedených v životopise experta,
2. minimálne 2 profesionálne praktické skúsenosti v oblasti procesov riadenia verejných financií a rozpočtovacích procesov verejnej správy - splnenie uvedenej požiadavky musí jednoznačne vyplývať z údajov uvedených v životopise experta.

**Verejný obstarávateľ upozorňuje, že predložené dokumenty (vrátane požadovaných certifikátov/ dokladov o vykonaní skúšok) musia byť v jazyku:**

* **slovenskom**, ak boli vyhotovené v slovenčine,
* **českom**, ak boli vyhotovené v češtine,
* **v** **pôvodnom jazyku**, ak boli vyhotovené v inom ako slovenskom alebo českom jazyku **a súčasne musí byť predložený aj úradný preklad** do slovenčiny alebo češtiny daných dokumentov/dokladov. Ak sa zistí rozdiel v obsahu dokumentu predloženom v inom ako štátnom (slovenskom) jazyku alebo českom jazyku, rozhodujúci je úradný preklad do štátneho jazyka.

Zároveň, okrem vyššie uvedených kľúčových expertov (č. 1 – č. 10) požaduje verejný obstarávateľ od záujemcu preukázať splnenie nasledovných minimálnych požiadaviek pre nižšie uvedených špecialistov. Títo špecialisti spolu s kľúčovými expertami definovanými vyššie tvoria predpokladaný realizačný tím potrebný na riadne naplnenie predmetu zákazky. Záujemca môže použiť jednu fyzickú osobu na preukázanie splnenia nižšie uvedených podmienok účasti na pozíciu maximálne jedného špecialistu, t. z. nemôže plniť jednou fyzickou osobou dve a viac pozícií, a to s výnimkou pozície „špecialista-školiteľ“. Záujemca môže navrhnúť pre pozíciu špecialistu aj viac fyzických osôb avšak s podmienkou, že osoba, ktorá je záujemcom navrhnutá na pozíciu príslušného špecialistu, musí spĺňať kumulatívne všetky požiadavky stanovené pre príslušného špecialistu.

**Špecialista – Projektový manažér**

* minimálne 2 osoby zodpovedné za koordináciu čiastkových projektov:

1. minimálne 2-ročná odborná prax v oblasti projektového riadenia IT projektov - splnenie uvedenej požiadavky musí jednoznačne vyplývať z údajov uvedených v životopise špecialistu,
2. minimálne 2 profesionálne praktické skúsenosti s riadením projektov v pozícii projektového manažéra v oblasti implementácie informačných systémov, ktoré boli riadené metodikami IPMA alebo PRINCE2 alebo ekvivalentnou metodikou - splnenie uvedenej požiadavky musí jednoznačne vyplývať z údajov uvedených v životopise špecialistu.

**Špecialista – SW analytik**

* minimálne 4 osoby zodpovedné za analyzovanie funkčných požiadaviek verejného obstarávateľa a dokumentácie z pohľadu procesov, metodiky, technických možností a inej dokumentácie:

1. minimálne 2-ročná odborná prax v oblasti analýzy informačných systémov - splnenie uvedenej požiadavky musí jednoznačne vyplývať z údajov uvedených v životopise špecialistu,
2. minimálne 2 profesionálne praktické skúsenosti s analýzou informačných systémov, pričom aspoň jedna z týchto skúseností bola s analýzou a/alebo nastavovaním procesov v oblasti podpory rozpočtovacích procesov verejnej správy so zameraním na všetky nižšie uvedené agendy:

* procesy zostavovania rozpočtu verejnej správy v celom jeho životnom cykle vrátane podpory systému v príprave podkladov pre rokovania na úrovni MF SR, vlády a parlamentu;
* procesy úprav rozpočtu v priebehu bežného rozpočtového roku - zmeny rozpočtu verejnej správy prostredníctvom rozpočtových opatrení z úrovne zodpovedného orgánu v pozícii ekvivalentnej ministerstvu financií a úpravy rozpočtu v kompetencii nižších organizačných zložiek verejnej správy;
* podpora cieľovo orientovaného rozpočtovania - riadenie verejných financií na základe stanovených cieľov a monitorovanie efektívnosti čerpania prostredníctvom definovaných merateľných ukazovateľov;

Splnenie uvedenej požiadavky musí jednoznačne vyplývať z údajov uvedených v životopise špecialistu.

**Špecialista – Programátor**

* minimálne 12 osôb zodpovedných za programovanie a transformáciu návrhu v oblasti vývoja počítačového programu:

1. minimálne 2-ročná odborná prax v oblasti programovania informačných systémov - splnenie uvedenej požiadavky musí jednoznačne vyplývať z údajov uvedených v životopise špecialistu,
2. jedna profesionálna praktická skúsenosť v oblasti programovania informačného systému JAVA riešení/aplikácii s využitím minimálne jednej z uvedených technológií v rámci každej profesionálnej praktickej skúsenosti:

* Java,
* Angular,
* RabbitMQ,
* Oracle,
* SpringBoot,
* MVC Framework,
* Wicket,
* Hibernate,
* Consul.

Jedna profesionálna praktická skúsenosť sa preukazuje jednou samostatnou zmluvou/zákazkou/čiastkovým projektom. Splnenie uvedenej požiadavky musí jednoznačne vyplývať z údajov uvedených v životopise špecialistu.

Všetky vyššie uvedené technológie musia byť preukázateľne pokryté sumárne prostredníctvom profesionálnych praktických skúseností jednotlivých špecialistov.

**Špecialista – Tester**

* minimálne 3 osoby zodpovedné za overenie kvality produktu, t. j. za funkčné testovanie, záťažové testovanie, testovanie bezpečnosti a pod.:

1. minimálne 2-ročná odborná prax v oblasti testovania informačných systémov - splnenie uvedenej požiadavky musí jednoznačne vyplývať z údajov uvedených v životopise špecialistu,
2. minimálne 2 profesionálne praktické skúsenosti s testovaním informačných systémov - splnenie uvedenej požiadavky musí jednoznačne vyplývať z údajov uvedených v životopise špecialistu.

**Špecialista – Databázový špecialista**

* minimálne 1 osoba zodpovedná za monitoring, servisné zásahy a zaistenie konzistencie relačných databáz:

1. minimálne 2-ročná odborná prax v oblasti relačných databáz - splnenie uvedenej požiadavky musí jednoznačne vyplývať z údajov uvedených v životopise špecialistu,
2. minimálne 2 profesionálne praktické skúsenosti s monitoringom, servisnými zásahmi a zaistením konzistencie relačných databáz v pozícii databázového špecialistu - splnenie uvedenej požiadavky musí jednoznačne vyplývať z údajov uvedených v životopise špecialistu.

**Špecialista – Administrátor prevádzky IT systémov**

* minimálne 3 osoby zodpovedné za správu a administráciu prevádzky aplikácie IS:

1. minimálne 2-ročná odborná prax v oblasti administrácie prevádzky aplikácie IS - splnenie uvedenej požiadavky musí jednoznačne vyplývať z údajov uvedených v životopise špecialistu,
2. minimálne 2 profesionálne praktické skúsenosti s monitoringom, servisnými zásahmi a správy administrácie IS v pozícii administrátora prevádzky IS - splnenie uvedenej požiadavky musí jednoznačne vyplývať z údajov uvedených v životopise špecialistu.

**Špecialista – Biznis konzultant pre oblasť účtovnej konsolidácie v samospráve**

- minimálne 1 osoba zodpovedná za oblasť účtovnej konsolidácie v samospráve:

a) minimálne 5 – ročná odborná prax s výkonom účtovnej konsolidácie v samospráve alebo s auditom konsolidovanej účtovnej závierky v samospráve - splnenie uvedenej požiadavky musí jednoznačne vyplývať z údajov uvedených v životopise špecialistu.

**Špecialista - školiteľ**

* minimálne 1 osoba zodpovedná za realizáciu školení, pričom je možná kumulácia s jednou z vyššie uvedených pozícií kľúčových expertov/špecialistov:

1. minimálne 2 ročná prax v oblasti školenia používateľov informačných systémov - splnenie uvedenej požiadavky musí jednoznačne vyplývať z údajov uvedených v životopise špecialistu.

V prípade záujemcu, ktorého tvorí skupina dodávateľov zúčastnená na verejnom obstarávaní, požaduje sa preukázanie splnenia podmienok účasti týkajúcich sa technickej a odbornej spôsobilosti za všetkých členov skupiny spoločne.

**Uplatnenie požiadavky podľa § 38 ods. 4 zákona realizovať predmet zákazky vlastnými personálnymi kapacitami:**

So zreteľom na ust. § 38 ods. 4 zákona, podľa ktorého môže verejný obstarávateľ vyžadovať, aby určité podstatné úlohy vykonal priamo sám záujemca alebo člen skupiny dodávateľov, verejný obstarávateľ požaduje, aby záujemca priamo vykonával úlohy vykonávané prostredníctvom nasledovných fyzických osôb – kľúčových expertov/špecialistov pri poskytovaní predmetu zákazky:

- Kľúčový expert č. 1 Hlavný projektový manažér,

- Kľúčový expert č. 2 Hlavný IT architekt,

- Kľúčový expert č. 3 a č. 4 Hlavný SW analytik (min. 2 rôzne fyzické osoby),

- Kľúčový expert č. 5 Hlavný SW vývojár/programátor,

- Kľúčový expert č. 8 Hlavný test manažér,

- Špecialista - SW analytik (min. 2 rôznych fyzických osôb),

- Špecialista - Programátor (min. 6 rôznych fyzických osôb),

- Špecialista - Tester (min. 2 rôznych fyzických osôb).

Verejný obstarávateľ vyžaduje, aby každý z vyššie uvedených kľúčových expertov/špecialistov, ktorý sa bude podieľať na plnení predmetu zákazky, bol v pracovnom pomere k záujemcovi vzhľadom na to, že ide o vykonávanie podstatných úloh a je žiadúce, aby ich vykonával priamo sám záujemca alebo člen skupiny dodávateľov. Podstatné úlohy, ktoré budú dotknuté osoby (kľúčoví expert/špecialisti) vykonávať, sú uvedené v bode 6 Prílohy č. 1 týchto súťažných podkladov.

Odôvodnenie uplatnenie požiadavky podľa § 38 ods. 4 zákona:

Verejný obstarávateľ požaduje požiadavku podľa § 38 ods. 4 zákona v záujme zabezpečenia kvality plnenia predmetu zákazky, zohľadňujúc najmä význam intelektuálneho vkladu fyzických osôb – expertov/špecialistov na službách rozvoja a význam zohranosti (orchestrácie) pri poskytovaní služieb rozvoja na úrovni poskytovateľa.

Primárnym motívom je požiadavka zabezpečenia kontinuity, prenosu know-how a organizácie práce, keďže verejný obstarávateľ pre špecifickosť predmetu zákazky potrebuje overiť špecifické znalosti a skúsenosti, ktoré je možné nadobudnúť a prenášať iba dlhodobou prácou v doméne v hierarchicky a zodpovednostne nastavenom pracovnom pomere. Je totiž prirodzené, že hospodársky subjekt dokáže efektívnejšie eliminovať fluktuáciu vo vzťahu k vlastnému personálu z titulu existencie pracovného pomeru v porovnaní s prípadom, keď ide o personálnu kapacitu subdodávateľa, inej osoby, či zamestnancov nespĺňajúcich podmienku pracovného pomeru v porovnaní s prípadom, kedy samotný hospodársky subjekt ako dodávateľ služby má značne obmedzený (resp. žiadny) dosah na to, aby mohol z pozície zamestnávateľa eliminovať faktory ovplyvňujúce fluktuáciu.

Pracovnoprávny pomer sa vyžaduje len pri tých pozíciách, kde nie je z dôvodu špecifickosti predmetu zákazky možné využívať subdodávateľov, iné osoby, či fyzické osoby, s ktorými má záujemca uzatvorené dohody o prácach vykonávaných mimo pracovného pomeru a pod. Dôvodom tejto požiadavky je vzájomná kompatibilita a zohranosť členov tímu záujemcu, význam vedomostného vkladu vybraných kľúčových expertov a špecialistov pre zabezpečenie tranzície podľa jej plánu a poskytovanie služieb rozvoja Rozpočtového informačného systému (ďalej aj „RIS“). Ďalším dôvodom je predpokladaný fond pracovného času pri týchto pozíciách (t. j. počet človekohodín za jeden kalendárny rok), ktorý tieto osoby budú čerpať pri plnení určených úloh a ktorý zároveň presahuje maximálne hodnoty odpracovaných hodín jedného experta/špecialistu za kalendárny rok pri dohodách o pracovnej činnosti (maximálne 520 odpracovaných hodín ročne), ako aj pri dohodách o vykonaní práce (maximálne 350 odpracovaných hodín ročne). Predpokladaný časový fond (počet človekohodín za jeden kalendárny rok) je pre určených expertov/špecialistov nasledovný:

- Kľúčový expert č. 1 Hlavný projektový manažér – 1 750 človekohodín,

- Kľúčový expert č. 2 Hlavný IT architekt – 1 750 človekohodín,

- Kľúčový expert č. 3 a č. 4 Hlavný SW analytik (min. 2 rôzne fyzické osoby) – 3 500 človekohodín,

- Kľúčový expert č. 5 Hlavný SW vývojár/programátor – 1 750 človekohodín,

- Kľúčový expert č. 8 Hlavný test manažér – 1 750 človekohodín,

- Špecialista - SW analytik (min. 2 rôznych fyzických osôb) – 3 500 človekohodín,

- Špecialista - Programátor (min. 6 rôznych fyzických osôb) – 10 500 človekohodín,

- Špecialista - Tester (min. 2 rôznych fyzických osôb) – 3 500 človekohodín.

Pre uvedené pozície fyzických osôb – expertov/špecialistov verejný obstarávateľ požaduje existenciu pracovného pomeru ďalej z dôvodu zabezpečenia kvalitnejšieho, stabilnejšieho a efektívnejšieho tímu a s tým súvisiaceho predpokladu úspešného plnenia predmetu zákazky v požadovanej kvalite. Okruh týchto kľúčových expertov a špecialistov bol určený striktne a reštriktívne so zohľadnením princípu vhodnosti a potrebnosti – teda len pri tých pozíciách, kde nie je z vyššie opísaných dôvodov možné využívať subdodávateľov, kapacity iných osôb alebo zamestnancov nespĺňajúcich podmienku pracovného pomeru u poskytovateľa.

Určenie okruhu plnení, pri ktorých sa má aplikovať režim podľa § 38 ods. 4 zákona, vychádza zo špecifík RIS a rozpočtových procesov ako takých. Z týchto dôvodov je pri RIS, na rozdiel od iných väčších informačných systémov verejnej správy, významne väčší podiel služieb rozvoja. Je to dané najmä závislosťou RIS od legislatívnych zmien a rozpočtového cyklu ako takého. To má za následok, že od kvality a odbornosti poskytovaných služieb rozvoja závisí aj úroveň IT podpory rozpočtových procesov vo verejnej správe zabezpečovanej prostredníctvom RIS. Pre charakter služieb rozvoja RIS je dôležité skúmať to, či kritická masa vybraných kľúčových expertov a špecialistov podieľajúcich sa na službách rozvoja RIS vstupuje do projektu s jednotným prístupom a metodikou smerujúcou do vnútra organizačnej štruktúry daného poskytovateľa. Pri kritických aktivitách v rámci služieb rozvoja RIS sú tieto činnosti viazané aj na charakter vzťahu vybraných IT špecialistov voči subjektu poskytovateľa. Splnenie týchto špecifických okolností vyžaduje súčasne aj vysokú úroveň orchestrácie pri poskytovaní špecifických služieb rozvoja RIS.

Záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah, okrem vyššie uvedených pozícií expertov a špecialistov, pre ktorých verejný obstarávateľ uplatňuje požiadavku podľa § 38 ods. 4 zákona, t. j. realizovať predmet zákazky vlastnými personálnymi kapacitami. V takomto prípade musí záujemca verejnému obstarávateľovi preukázať, že pri plnení zákazky bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže záujemca písomnou zmluvou uzavretou s osobou, ktorej technickými alebo odbornými kapacitami mieni preukázať svoju technickú alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 a 8 zákona; oprávnenie dodávať tovar, uskutočňovať stavebné práce alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami   
(najmä § 34 ods. 1 písm. g) zákona), záujemca môže využiť kapacity inej osoby len, ak táto bude reálne vykonávať služby, na ktoré sa kapacity vyžadujú.

1. **Všeobecné informácie, jednotný európsky dokument - JED**
   1. Záujemca môže v zmysle § 39 zákona nahradiť doklady a dokumenty, prostredníctvom ktorých preukazuje splnenie podmienok účasti vo verejnom obstarávaní požadované v oznámení o vyhlásení verejného obstarávania a súťažných podkladoch jednotným európskym dokumentom, v takomto prípade súčasťou jeho ponuky bude vyplnený jednotný európsky dokument (ďalej aj „JED“).
   2. **Verejný obstarávateľ vyhlasuje, že obmedzuje informácie požadované na podmienky účasti (týkajúce sa časti IV: Podmienky účasti) na jednu otázku, s odpoveďou áno alebo nie (ALFA: Globálny údaj pre všetky podmienky účasti)**, t. j. či záujemca spĺňa všetky podmienky účasti stanovené v oznámení o vyhlásení verejného obstarávania a podľa tejto prílohy súťažných podkladov.
   3. Informácie a pokyny na vyplnenie JED sú zverejnené na webovom sídle Úradu pre verejné obstarávanie <https://www.uvo.gov.sk/zaujemcauchadzac/jednotny-europsky-dokument-604.html> [https://www.uvo.gov.sk/verejny-obstara](https://www.uvo.gov.sk/verejny-obstaravatel-obstaravatel/jednotny-europsky-dokument-jed)vatel-obstaravatel/jednotny-europsky-dokument-jed
   4. Záujemca, ktorý sa verejného obstarávania zúčastňuje **samostatne** a ktorý **nevyužíva** zdroje a/alebo kapacity iných osôb na preukázanie splnenia podmienok účasti, vyplní a predloží **jeden** JED.
   5. Záujemca, ktorý sa verejného obstarávania zúčastňuje samostatne, **ale využíva zdroje a/alebo kapacity iných osôb na preukázanie splnenia podmienok účasti, vyplní a predloží JED za svoju osobu spolu s vyplneným/vyplnenými, samostatným/samostatnými JED/JED**, ktorý/ktoré obsahuje/obsahujú príslušné informácie **pre každú z osôb**, ktorých zdroje a/alebo kapacity využíva záujemca na preukázanie splnenia podmienok účasti v tomto verejnom obstarávaní.
   6. **V prípade, že záujemcu tvorí skupina dodávateľov zúčastnená vo verejnom obstarávaní, záujemca vyplní a predloží samostatný JED s požadovanými informáciami za každého člena skupiny dodávateľov spolu s ich podpismi.**
   7. Podľa § 39 ods. 6 zákona, ak záujemca použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu písomne – elektronickými prostriedkami, spôsobom určeným systémom Josephine požiadať záujemcu o predloženie dokladu alebo dokladov nahradených JED. Záujemca doručí elektronicky spôsobom určeným systémom Josephine, doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil v žiadosti dlhšiu lehotu.
   8. Ak záujemca nevyužije na preukázanie splnenia podmienok účasti JED podľa § 39 zákona, v takom prípade v rámci svojej ponuky predkladá doklady na preukázanie splnenia podmienok účasti vo formáte .pdf a vloží ich do systému Josephine ako súčasť ponuky tak, ako je uvedené v súťažných podkladoch v Časti III. Predkladanie, otváranie a vyhodnocovanie žiadostí o účasť.

1. Pod pojmom „životný cyklus rozpočtu“ sa myslí proces zostavenia, realizácie a hodnotenia rozpočtu, ktorý prebieha paralelne počas rozpočtového roka.

   Ministerstvo financií vypracováva návrh národného strednodobého fiškálno-štrukturálneho plánu a predkladá ho na schválenie vláde SR, ktorá ho po schválení predkladá Národnej rade SR. Po jeho schválení a na jeho základe MF SR spracováva návrh rozpočtu verejnej správy a návrh štátneho rozpočtu na nasledujúci rozpočtový rok. Súčasne s návrhom rozpočtu verejnej správy ministerstvo financií predkladá revíziu výdavkov a hodnotenie plnenia opatrení navrhnutých v revízii výdavkov. Ak je na úhradu nevyhnutného výdavku nezabezpečeného v rozpočte správcu kapitoly potrebné vykonať rozpočtové opatrenie, môže vláda alebo na základe jej splnomocnenia minister financií v priebehu roka upraviť záväzné ukazovatele štátneho rozpočtu. Týmito úpravami sa nesmú zvýšiť celkové výdavky štátneho rozpočtu a schodok ustanovený zákonom o štátnom rozpočte na príslušný rozpočtový rok, ani prekročiť limit verejných výdavkov. Ministerstvo financií môže viazaním rozpočtových prostriedkov v rozpočte kapitoly časovo a vecne obmedziť ich použitie. Ministerstvo financií monitoruje plnenie limitu verejných výdavkov najmenej po každom kalendárnom štvrťroku a zverejňuje plnenie limitu verejných výdavkov najmenej dvakrát ročne. Po skončení rozpočtového roka sa pripravujú záverečné účty kapitol, štátny záverečný účet a súhrnná výročná správa, ktoré obsahujú informácie o plnení rozpočtu za predchádzajúci rok. [↑](#footnote-ref-1)